Diari Oficial de la Generalitat Valenciana


Sumari del DOGV 7145, del 05-11-2013 (2013/10330)

Notificació de la sentència dictada en el procediment de guarda i custòdia número 246/2013.
-------------------------------------------------------------------------------------------

### Dades del document

Número de DOGV
:   7145

Data del DOGV
:   05-11-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10857


Organisme emissor
:   Jutjat de Primera Instància i Instrucció Número 3 de Sueca

Tipus de document
:   Edicte

Notificació de la sentència dictada en el procediment de guarda i custòdia número 246/2013. [2013/10971]  
Família, guarda, custòdia i aliments de fill menor no matrimonial no consensuat número 000246/2013   
De: Soledad López Villena.  
Procurador: Diego Terol Rosell.   
Contra: Alfonso Diazcano Quiñones i ministeri fiscal.  
Procurador/a: -  
Patricio Arribas Atienza, secretari del Jutjat de Primera Instància i Instrucció número 3 de Sueca, mitjançant este edicte faig constar que en el present procediment de família, guarda i custòdia i aliments de fills extramatrimonials número 246/2013, seguit a instàncies de Soledad López Villena contra Alfonso Diazcano Quiñones i el ministeri fiscal, s'ha dictat la Sentència número 124/2013, la dispositiva de la qual és del tenor literal següent:  
«Estimar la demanda interposada per Soledad López Villena contra Alfonso Diazcano Quiñones i, en conseqüència dispose:  
  
a) Ambdós progenitors exerciran la pàtria potestat sobre les menors i l'exerciran de forma compartida.  
b) Les menors quedaran sota la guarda i custòdia de la mare, que tindrà l'ús de la vivenda on tenen el domicili.  
c) El règim de visites es desenrotllarà durant el dissabte i el diumenge de caps de setmana alterns, des de les 10.00 hores del matí fins a les 20.00 hores, per tant, sense pernocta. Durant les vacacions, el pare disfrutarà de les seues filles durant deu dies consecutius en el mes d'agost, a l'estiu, i al Nadal es fixen dos períodes, un del 24 al 30 de desembre i el segon del 30 de desembre al 6 de gener. En este primer any, el pare disfrutarà de les seues filles durant el primer període, açò és, del 24 al 30 de desembre, i li correspon en el 2014 el segon període, i així successivament. Este règim es fixa amb caràcter supletori respecte del que els pares puguen acordar, tenint en compte que sempre que existisca este acord i medie un preavís raonable, podrà ampliar-se este règim de visites.  
d) La pensió que el demandat haurà de satisfer a les seues filles és de 400 euros en dotze mensualitats anuals. La dita quantitat es disminuirà o incrementarà d'acord amb les variacions de l'índex de preus de consum (IPC), i s'actualitzarà anualment de forma automàtica l'1 de gener de cada any. La quantitat esmentada s'ingressarà d'una sola vegada i no pot ser substituïda per regals o pagament en espècie de cap tipus, i produirà de forma automàtica l'interés legal una vegada transcorregut el mes natural del seu pagament.   
e) Cada un dels progenitors contribuirà en un 50 per cent als gastos extraordinaris, que hauran de ser prèviament consultats a l'altre obligat per qualsevol mitjà que permeta tindre constància de la consulta i el seu contingut, que serà contestada, igualment, pel mitjà que permeta la seua constatació en el termini de set dies, i s'entén que, transcorregut este, el consultat està conforme amb els gastos.  
f) No imposar costes a cap de les parts.  
Contra esta resolució es pot interposar un recurs d'apel·lació per a l'Audiència Provincial de València, que s'interposarà per escrit davant d'este Jutjat en el terme de vint dies següents al de la seua notificació, d'acord amb els articles 457 i següents de la nova Llei d'Enjudiciament Civil.  
Esta és la meua sentència, que pronuncie, mane i firme».  
I atés que el demandat, Alfonso Diazcano Quiñones, es troba en parador desconegut, expedisc este edicte a fi que li valga de notificació de forma deguda.  
  
Sueca, 24 d'octubre de 2013.- El secretari judicial: Patricio Arribas Atienza.